62022TJ0740_INF
Απόφαση του Γενικού Δικαστηρίου (πρώτο τμήμα) της 26ης Ιουνίου 2024 – Pumpyanskiy κατά Συμβουλίου
(Υπόθεση T-740/22) (
1
)
«Κοινή εξωτερική πολιτική και πολιτική ασφάλειας – Περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας – Δέσμευση κεφαλαίων – Κατάλογος των προσώπων, οντοτήτων και φορέων εις βάρος των οποίων ισχύει η δέσμευση κεφαλαίων και οικονομικών πόρων – Διατήρηση του ονόματος του προσφεύγοντος στον κατάλογο – Έννοια του “εξέχοντος επιχειρηματία” – Άρθρο 2, παράγραφος 1, στοιχεία στʹ και ζʹ, της απόφασης 2014/145/ΚΕΠΠΑ – Άρθρο 3, παράγραφος 1, στοιχεία στʹ και ζʹ, του κανονισμού (ΕE) 269/2014 – Πλάνη εκτιμήσεως»
1.
Ευρωπαϊκή Ένωση – Δικαστικός έλεγχος της νομιμότητας των πράξεων των θεσμικών οργάνων – Περιοριστικά μέτρα λόγω της κατάστασης στην Ουκρανία – Έκταση του ελέγχου – Απόδειξη του βασίμου του μέτρου – Υποχρέωση της αρμόδιας αρχής της Ένωσης να αποδείξει, σε περίπτωση αμφισβητήσεως, το βάσιμο των λόγων που ελήφθησαν υπόψη κατά των οικείων προσώπων ή οντοτήτων – Εύρος του περιθωρίου εκτίμησης της εν λόγω αρμόδιας αρχής – Επιρροή την οποία ασκούν αποδεικτικά στοιχεία που προσκομίστηκαν στο πλαίσιο προηγούμενης καταχώρισης ελλείψει τροποποίησης της αιτιολογίας, μεταβολής στην κατάσταση του προσφεύγοντος ή αλλαγής των συνθηκών στην Ουκρανία – Μεταβολή στην κατάσταση του προσφεύγοντος
[Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47· απόφαση του Συμβουλίου 2014/145/ΚΕΠΠΑ, όπως τροποποιήθηκε με τις αποφάσεις (ΚΕΠΠΑ) 2022/1530, (ΚΕΠΠΑ) 2023/572 και (ΚΕΠΠΑ) 2023/1767· κανονισμοί του Συμβουλίου 269/2014, 2022/1529, 2023/571 και 2023/1765]
(βλ. σκέψεις 44-49, 63, 64, 69)
2.
Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Ουκρανία – Κριτήρια λήψεως περιοριστικών μέτρων – Εξέχοντες επιχειρηματίες δραστηριοποιούμενοι σε οικονομικούς τομείς οι οποίοι παρέχουν σημαντική πηγή εσόδων στην κυβέρνηση της Ρωσικής Ομοσπονδίας και πρόσωπα συνδεόμενα με αυτούς – Έννοια
[Απόφαση του Συμβουλίου 2014/145/ΚΕΠΠΑ, όπως τροποποιήθηκε με την απόφαση (ΚΕΠΠΑ) 2022/329, άρθρο 2 § 1, στοιχείο ζʹ· κανονισμοί του Συμβουλίου 269/2014 και 2022/330, άρθρο 3 § 1, στοιχείο ζʹ]
(βλ. σκέψεις 54-57)
3.
Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Ουκρανία – Κριτήρια λήψεως περιοριστικών μέτρων – Εξέχοντες επιχειρηματίες δραστηριοποιούμενοι σε οικονομικούς τομείς οι οποίοι παρέχουν σημαντική πηγή εσόδων στην κυβέρνηση της Ρωσικής Ομοσπονδίας και πρόσωπα συνδεόμενα με αυτούς – Υποχρέωση του Συμβουλίου να προβεί σε επικαιροποιημένη εκτίμηση κατά την επανεξέταση των περιοριστικών μέτρων – Απόδειξη περί του αντιθέτου – Μεταβολή ως προς την ιδιαίτερη κατάσταση του υποκείμενου σε περιοριστικά μέτρα προσώπου – Εσφαλμένη εκτίμηση
[Απόφαση του Συμβουλίου 2014/145/ΚΕΠΠΑ, όπως τροποποιήθηκε με τις αποφάσεις (ΚΕΠΠΑ) 2022/1530 και (ΚΕΠΠΑ) 2023/572· κανονισμοί του Συμβουλίου 269/2014, 2022/1529 και 2023/571]
(βλ. σκέψεις 66, 76, 80, 96-99, 105-110)
4.
Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Ουκρανία – Κριτήρια λήψεως περιοριστικών μέτρων – Πρόσωπα που παρέχουν υλική ή οικονομική στήριξη σε Ρώσους ιθύνοντες ή επωφελούνται από αυτούς – Υποχρέωση του Συμβουλίου να προβεί σε επικαιροποιημένη εκτίμηση κατά την επανεξέταση των περιοριστικών μέτρων – Απόδειξη περί του αντιθέτου – Μεταβολή ως προς την ιδιαίτερη κατάσταση του υποκείμενου σε περιοριστικά μέτρα προσώπου – Εσφαλμένη εκτίμηση
[Απόφαση του Συμβουλίου 2014/145/ΚΕΠΠΑ, όπως τροποποιήθηκε με τις αποφάσεις (ΚΕΠΠΑ) 2022/1530, (ΚΕΠΠΑ) 2023/572 και (ΚΕΠΠΑ) 2023/1767· κανονισμοί του Συμβουλίου 269/2014, 2022/1529, 2023/571 και 2023/1765]
(βλ. σκέψεις 84-87, 115, 116, 138, 139)
5.
Κοινή εξωτερική πολιτική και πολιτική ασφάλειας – Περιοριστικά μέτρα λόγω της κατάστασης στην Ουκρανία – Κριτήρια λήψεως περιοριστικών μέτρων – Εξέχοντες επιχειρηματίες που δραστηριοποιούνται στη Ρωσία και μέλη της άμεσης οικογενείας τους ή άλλα φυσικά πρόσωπα που επωφελούνται από αυτούς – Επιχειρηματίες, νομικά πρόσωπα, οντότητες ή φορείς που δραστηριοποιούνται σε οικονομικούς τομείς οι οποίοι αποτελούν σημαντική πηγή εσόδων για την κυβέρνηση της Ρωσικής Ομοσπονδίας και πρόσωπα συνδεόμενα με αυτούς – Εσφαλμένη εκτίμηση
[Απόφαση του Συμβουλίου 2014/145/ΚΕΠΠΑ, όπως τροποποιήθηκε με την απόφαση (ΚΕΠΠΑ) 2023/1767· κανονισμοί του Συμβουλίου 269/2014 και 2023/1765]
(βλ. σκέψεις 124, 131, 135)
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση (ΚΕΠΠΑ) 2022/1530 του Συμβουλίου, της 14ης Σεπτεμβρίου 2022, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας, τον εκτελεστικό κανονισμό (ΕΕ) 2022/1529 του Συμβουλίου, της 14ης Σεπτεμβρίου 2022, για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας, την απόφαση (ΚΕΠΠΑ) 2023/572 του Συμβουλίου, της 13ης Μαρτίου 2023, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας, τον εκτελεστικό κανονισμό (ΕΕ) 2023/571 του Συμβουλίου, της 13ης Μαρτίου 2023, για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας, την απόφαση (ΚΕΠΠΑ) 2023/1767 του Συμβουλίου, της 13ης Σεπτεμβρίου 2023, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας, και τον εκτελεστικό κανονισμό (ΕΕ) 2023/1765 του Συμβουλίου, της 13ης Σεπτεμβρίου 2023, για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας, στο μέτρο που το όνομα του Dmitry Alexandrovich Pumpyanskiy διατηρήθηκε στον κατάλογο των προσώπων, οντοτήτων και φορέων εις βάρος των οποίων ισχύουν τα εν λόγω περιοριστικά μέτρα.
2)
Το Συμβούλιο της Ευρωπαϊκής Ένωσης φέρει τα δικαστικά έξοδά του, καθώς και τα έξοδα στα οποία υποβλήθηκε ο Dmitry Alexandrovich Pumpyanskiy.
(
1
)	EE C 24 της 23.1.2023.